આપણે ભારતને વિશ્વને નેતૃત્વ પૂરું પાડતું રાષ્ટ્ર બનાવીશું તો જ આપણું જીવન સુખી બનશે. ક્રાંતિવીર સરદારસિંહ રાણાની વેબસાઇટની શરૃઆત કરવી તે પ્રસંગ પુણ્ય સ્મરણ સમાન છે. ભારતની સ્વતંત્રતા માટે પ્રત્યક્ષ કે પરોક્ષ રીતે કાર્ય કર્યું છે તેમના સ્મરણથી રાષ્ટ્રભાવનાની ચોક્કસ વૃદ્ધિ થશે. ૧૮૫૭ના સ્વતંત્ર સંગ્રામ બાદ ભારતના ભાગ્યોદયનું કાર્ય પૂરજોશમાં થયું હતું. આઝાદી માટેની લક્ષ્યાંક એક હતું પરંતુ તે રાજનૈતિક, સામાજીક સુધારા, મૂળ તરફ પાછા ફરીને પોતાના વિચાર તરફ આગળ વધીને અને છેલ્લે સશસ્ત્ર ક્રાંતિ કે શસ્ત્રાચાર એમ ચાર માર્ગ દ્વારા સિદ્ધ થયું છે.